Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS

iepirkuma komisijas

2025. gada 13. februāra sēdē

Atklāta konkursa

“Video sistēmas “Digifort” programmatūras licenču iegāde Rīgas Satiksmes sabiedrisko transportlīdzekļu pieslēgšanai jaunajai video sistēmai”

Identifikācijas Nr. RS/2025/6

**NOLIKUMS**

**Rīga**

**2025**

**I VISPĀRĪGĀ INFORMĀCIJA**

1. **Iepirkuma procedūras mērķis un veids**
   1. Atklāta konkursa mērķis ir noteikt visizdevīgāko piedāvājumu Video sistēmas “Digifort” programmatūras licenču iegādei Rīgas Satiksmes sabiedrisko transportlīdzekļu pieslēgšanai jaunajai video sistēmai saskaņā ar Rīgas pašvaldības sabiedrības ar ierobežotu atbildību “Rīgas satiksme” (turpmāk – Pasūtītājs) izstrādāto tehnisko specifikāciju.
   2. Iepirkuma nomenklatūras CPV kods: 72268000-1 Programmatūras piegādes pakalpojumi. CPV papildu kodi: 72261000-2 Programmatūras atbalsta pakalpojumi
   3. Iepirkuma procedūras veids – atklāts konkurss (turpmāk – Konkurss) saskaņā ar Sabiedrisko pakalpojumu sniedzēju iepirkumu likumu.
   4. Iepirkuma paredzamā līguma cena: 894 000,00 EUR bez PVN.
   5. Iepirkuma komisija: Konkursu organizē Pasūtītāja apstiprināta iepirkuma komisija (turpmāk – iepirkuma komisija).
2. **Iepirkuma identifikācijas numurs:** Iepirkuma identifikācijas numurs - RS/2025/6.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. Latvijas Republikas Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800.

1. **Pasūtītāja kontaktpersona:**

Alena Kamisarova, tel. +371 67104891, e-pasts – [alena.kamisarova@rigassatiksme.lv](mailto:alena.kamisarova@rigassatiksme.lv).

1. **Paziņojums par līgumu:**

Paziņojums par līgumu tiek publicēts Iepirkumu uzraudzības tīmekļvietnē [www.iub.gov.lv](http://www.iub.gov.lv) un Eiropas Savienības oficiālajā vēstnesī.

1. **Pretendenti**
   1. Konkursā var piedalīties jebkurš piegādātājs, kas atbilst Pasūtītāja izvirzītajām prasībām un ir tiesīgs piedāvāt sniegt nolikumā paredzēto pakalpojumu, un, iesniedzot piedāvājumu, apliecinās spējas sniegt nolikumā minēto pakalpojumu, kā arī slēgt iepirkuma līgumu ar tajā minētajiem noteikumiem.
   2. Piegādātājam ir tiesības apvienoties apvienībā un iesniegt kopīgu piedāvājumu.
   3. Gadījumā, ja piegādātāju apvienībai tiks piešķirtas līguma slēgšanas tiesības, tai pēc savas izvēles jānoformējas atbilstoši noteiktam juridiskam statusam vai jānoslēdz sabiedrības līgums, vienojoties par apvienības dalībnieku atbildības sadalījumu.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
   1. Saziņa starp Pasūtītāju un ieinteresētajiem piegādātājiem Konkursa ietvaros notiek latviešu valodā, rakstiski pa pastu vai e-pastu.
   2. Papildu informāciju par Konkursa nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu nosūtot uz e-pasta adresi [sekretariats@rigassatiksme.lv](mailto:sekretariats@rigassatiksme.lv).
   3. Ja piegādātājs ir laikus pieprasījis papildu informāciju par Konkursa dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām. Vienlaikus ar papildus informācijas nosūtīšanu iespējamam pretendentam, šī informācija tiek ievietota Elektronisko iepirkumu sistēmas tīmekļa vietnē www.eis.gov.lv un Pasūtītāja interneta vietnē www.rigassatiksme.lv.
   4. Jebkura papildu informācija, kas tiks sniegta saistībā ar Konkursu, tiks publicēta Pasūtītāja mājaslapā internetā un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier/Organizer/1706>. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
   5. Iepirkuma komisija var izdarīt grozījumus konkursa nolikumā, par tiem nosūtot paziņojumus Iepirkumu uzraudzības birojam. Ne vēlāk kā vienu dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai, informācija par grozījumiem tiek ievietota Elektronisko iepirkumu sistēmas tīmekļa vietnē [www.eis.gov.lv](http://www.eis.gov.lv) un Pasūtītāja interneta vietnē [www.rigassatiksme.lv](http://www.rigassatiksme.lv).
   6. Iepirkuma komisijai ir tiesības pieprasīt papildus informāciju, lai precizētu datus par iesniegtajiem pretendentu atlases dokumentiem un tehnisko vai finanšu piedāvājumu, kā arī pieprasīt pretendentam uzrādīt iesniegto dokumentu kopiju oriģinālus.
2. **Iespējas saņemt Konkursa dokumentus un ar tiem iepazīties**
   1. Ieinteresētie piegādātāji var saņemt Konkursa dokumentus un ar tiem iepazīties Pasūtītāja interneta vietnē www.rigassatiksme.lv, sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier/Organizer/1706>.
3. **Piedāvājumu iesniegšanas un atvēršanas vieta, datums, laiks un kārtība**
   1. Konkursa piedāvājumi jāiesniedz līdz **2025. gada 20. marta plkst. 10.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
      1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
   2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
   3. Sagatavojot piedāvājumu, pretendents ievēro, ka:
      1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
      2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
   4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
   5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
   6. Iepirkuma komisija atver iesniegtos piedāvājumus pēc piedāvājumu iesniegšanas termiņa beigām – **2025. gada 20. marta plkst. 14.00**.
   7. Pretendents sedz visas izmaksas, kas saistītas ar piedāvājuma sagatavošanu un iesniegšanu Pasūtītājam. Pasūtītājs nesedz nekādus izdevumus, kas Pretendentiem ir radušies sakarā ar piedāvājuma sagatavošanu un iesniegšanu.
4. **Piedāvājuma noformēšana**
   1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
   2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
   3. Visus Konkursa piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
   4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu Konkursā, kā arī katras personas atbildības apjomu.
   5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
5. **Piedāvājuma sastāvs**
   1. Konkursa piedāvājumi iesniedzami atbilstoši Konkursa nolikumā iekļautajiem paraugiem, kuru forma ir obligāti ievērojama. Pretendentu piedāvājums sastāv no:
      1. pieteikuma, kas sagatavots atbilstoši 2.pielikuma paraugam;
      2. tehniskā un finanšu piedāvājuma, kas sagatavots atbilstoši 3.pielikumam un Konkursa nolikuma 19.punktā noteiktajām prasībām;
      3. pretendentu atlases dokumentiem, kas sagatavoti atbilstoši Konkursa nolikuma 18.punktā noteiktajām prasībām.
   2. Piedāvājumu variantu iesniegšana Konkursā nav pieļaujama.
6. **Piedāvājuma apjoms**
   1. Pretendenti piedāvājumu var iesniegt tikai par visu iepirkuma priekšmetu kopumā.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets un apjoms**
   1. **Iepirkuma priekšmets** ir video sistēmas “Digifort” programmatūras licenču iegāde Rīgas Satiksmes sabiedrisko transportlīdzekļu pieslēgšanai jaunajai video sistēmai.
   2. **Veicamo pakalpojumu apraksts:** norādīts Tehniskajā specifikācijā (2.pielikums).
   3. Nepieciešamības gadījumā, detalizētāku informāciju par nosacījumiem var saņemt, sazinoties ar Aldi Lāci, tālrunis: 29178549, e-pasts: aldis.lacis@rigassatiksme.lv.
2. **Līguma izpildes laiks un vieta**
   1. Pasūtītājs slēgs iepirkuma līgumu ar pretendentu, pamatojoties uz iepirkuma līguma projektu (4.pielikums), pretendenta iesniegto piedāvājumu un saskaņā ar nolikumā noteiktajām prasībām.
   2. **Iepirkuma līguma darbības laiks** – **36 mēneši** no iepirkuma līguma noslēgšanas dienas.
   3. Iepirkuma līguma pielikumi tiks sagatavoti pēc iepirkuma procedūras uzvarētāja paziņošanas saskaņā ar Nolikumā, tā pielikumos un iepirkuma procedūras uzvarētāja piedāvājumā ietverto informāciju.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
   1. Pasūtītājs izslēdz pretendentu no dalības Konkursā, ja uz pretendentu ir attiecināms jebkurš no Sabiedrisko pakalpojumu sniedzēju iepirkumu likuma 48.panta otrajā daļā noteiktajiem gadījumiem.
   2. Pasūtītājs izslēdz pretendentu no dalības Konkursā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
   3. Pretendentu izslēgšanas gadījumi tiks pārbaudīti Sabiedrisko pakalpojumu sniedzēju iepirkumu likuma 48.pantā noteiktajā kārtībā.
   4. Uz apakšuzņēmējiem, kuru sniedzamo pakalpojumu vērtība ir vismaz 10 000,00 eur (desmit tūkstoši eiro) no kopējās iepirkuma līguma vērtības, attiecas nolikuma 15.1.punktā minētie izslēgšanas nosacījumi.
   5. Pasūtītājs veic pārbaudi un izslēdz Pretendentu no dalības Konkursā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.
2. **Atbilstība profesionālās darbības veikšanai:**
   1. Pretendents vai, ja pretendents ir piegādātāju apvienība (turpmāk – apvienība) – visiem apvienības dalībniekiem, jābūt reģistrētiem normatīvajos aktos noteiktajā kārtībā un noteiktajos gadījumos.
   2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās līguma cenas un šo darbu raksturojumu. Ja apvienība nolikumā noteiktajā kārtībā tiek atzīta par Konkursa uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
3. **Prasības pretendenta tehniskajām un profesionālajām spējām**
   1. Pretendentam ir ražotāja DIGIFORT vai tā autorizētās pārstāvniecības izsniegts apliecinājums par tiesībām piegādāt DIGIFORT licences atbilstoši tehniskajā specifikācijā noteiktajām prasībām.
   2. Ja Pretendents ir personu apvienība, tad vismaz vienam no apvienības dalībniekiem jāizpilda 17.1. punktā noteiktās prasības.
4. **Pretendentu atlases dokumenti**
   1. Pretendents ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu atbilstībai Konkursa nolikuma prasībām. Ja pretendents izvēlējies iesniegt Eiropas vienoto iepirkuma procedūras dokumentu, tas iesniedz šo dokumentu arī par pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst Konkursa dokumentos noteiktajām prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents iesniedz atsevišķu Eiropas vienoto iepirkuma procedūras dokumentu par tā norādīto apakšuzņēmēju, kuru sniedzamo pakalpojumu vērtība ir vismaz 10 000,00 eur (desmit tūkstoši eiro) no iepirkuma līguma vērtības. Eiropas vienoto iepirkuma procedūras dokumentu pretendents aizpilda atbilstoši prasībām, kuras nosaka Eiropas Komisijas 2016.gada 5.janvāra īstenošanas regula Nr. 2016/7. ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums). Eiropas vienotais iepirkuma procedūras dokuments aizpildīšanai atrodams Eiropas Komisijas tīmekļa vietnē [espd.eis.gov.lv](http://espd.eis.gov.lv/filter?lang=lv), ko pēc aizpildīšanas nepieciešams pievienot piedāvājumam.
   2. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs. Pretendentam būs pienākums pēc Pasūtītāja pieprasījuma jebkurā Konkursa stadijā iesniegt visus vai daļu no kvalifikāciju apliecinošajiem dokumentiem.
   3. Kopā ar piedāvājumu pretendentam jāiesniedz šādi “Pretendentu atlases dokumenti”:
      1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
      2. Ārvalstu pretendentiem izziņa, ko ne agrāk kā sešus mēnešus pirms izziņas vai dokumenta iesniegšanas dienas, ja izziņas vai dokumenta izdevējs nav norādījis īsāku derīguma termiņu, ir izdevusi kompetenta iestāde, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības.
      3. Pretendentam jāiesniedz Ražotāja DIGIFORT vai tā autorizētās pārstāvniecības izsniegts apliecinājums vai cits dokuments par tiesībām piegādāt DIGIFORT licences, lai Pasūtītājs varētu izvērtēt Pretendenta atbilstību Nolikuma 17.1.punktā noteiktajai prasībai.
   4. Izziņas un citus dokumentus, kurus izsniedz Latvijas kompetentās institūcijas un pretendents iesniedz, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas.
   5. Pretendentam pieteikumā (2.pielikums) jāiekļauj informācija par to, vai piedāvājuma iesniegušā pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam.
   6. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000,00 EUR (desmit tūkstoši eiro) no kopējās iepirkuma līguma vērtības vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā Konkursa ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
5. **Tehniskais un Finanšu piedāvājums**
   1. Tehniskais un finanšu piedāvājums jāsagatavo saskaņā ar Tehniskā un Finanšu piedāvājuma formu (Nolikuma 3.pielikums). Tehniskajam piedāvājuma Pretendents pievieno Digifort noteikums (rokasgrāmatu) vai informāciju, kur Pasūtītājs var iepazīties ar minētajiem Digifort noteikumiem (rokasgrāmatu).
   2. Finanšu piedāvājumā norādītajās cenās ietilpst: visi Pakalpojuma nodrošināšanai nepieciešami izdevumi, saskaņā ar Tehniskajā specifikācijā (Nolikuma 2.pielikums) noteikto, nodokļi (izņemot pievienotās vērtības nodokli), nodevas u.c.
   3. Visām cenām jābūt norādītām euro ar divām zīmēm aiz komata.
   4. Piedāvājumā nedrīkst būt svītrojumi, labojumi. Konkursā par pamatu tiks ņemtas vienības cenas un aritmētiskās kļūdas tiks labotas, informējot Pretendentu, pamatojoties uz vienības cenām.

**V PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
   1. Visus ar Konkursa norisi saistītos jautājumus risina Pasūtītāja izveidota iepirkuma komisija.
   2. No sākuma iepirkuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši Konkursa nolikuma II sadaļas prasībām. Ja piedāvājums neatbilst prasībām, iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmāk Konkursā tas tālāk netiek vērtēts.
   3. Iepirkuma komisija pārbauda, vai pretendents, tā darbinieks vai pretendenta piedāvājumā norādītā persona nav piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā. Ja pretendents, tā darbinieki vai pretendenta piedāvājumā norādītā persona ir piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā un ja šis apstāklis pretendentam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās pretendenta noraidīšanas ļauj tam pierādīt, ka nav tādu apstākļu, kas attiecīgajam pretendentam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
   4. Iepirkuma komisija veic pretendenta tehniskā piedāvājuma atbilstības nolikuma prasībām pārbaudi. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
   5. Izvērtējot pretendenta finanšu piedāvājumu, iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, iepirkuma komisija ņem vērā izlabotās cenas.
   6. Iepirkuma komisija izvērtē, vai piedāvājums atbilst šķietami nepamatoti lēta piedāvājuma pazīmēm. Ja iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
   7. Iepirkuma komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības.
   8. Pretendentu kvalifikācijas pārbaude notiek pēc iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs.
   9. Attiecībā uz pretendentu, kas atbilst iepriekš minētajām nolikuma prasībām, iepirkuma komisija veiks pārbaudi, vai uz attiecīgo pretendentu nav piemērojami Sabiedrisko pakalpojumu sniedzēju iepirkuma likuma 48.panta otrajā daļā noteiktie pretendenta izslēgšanas noteikumi. Attiecībā uz pretendentu, kuram būtu piešķiramas līguma slēgšanas tiesības, tiks veikta pārbaude par Starptautisko un Latvijas Republikas nacionālo sankciju likuma 11.1 panta pirmajā daļā un otrajā daļā minētajiem izslēgšanas noteikumiem.
2. **Piedāvājuma izvēles kritērijs**
   1. Par Konkursa uzvarētāju Pasūtītājs atzīs pretendentu, kurš būs iesniedzis nolikuma prasībām atbilstošu piedāvājumu ar **zemāko kopējo cenu**.
   2. Gadījumā, ja ir iesniegtas divas vai vairākas vienādas zemākās cenas, līguma slēgšanas tiesības tiek piešķirtas tam pretendentam, kurš ir veicis iesniedzis zemāko kopējo cenu 2.pielikuma 1.pozīcijā “Licences”. Izšķirošais kritērijs, ja, tomēr, iepriekšējā teikumā minētajā kritērijā divi vai vairāki Pretendenti ir piedāvājuši vienādu cenu

lielākus nodokļu maksājumus valsts kopbudžetā pēdējā gada, par kuru likumā noteiktajā kārtībā ir iesniegts gada pārskats, laikā.

1. **Lēmuma par Konkursa rezultātiem pieņemšana un paziņošana**
   1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā trīs locekļi.
   2. Iepirkuma komisija lēmumu par Konkursa rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas
   3. Lēmumu par Konkursa rezultātiem pieņem iepirkuma komisija saskaņā ar nolikuma 20. un 21.punktā noteikto piedāvājumu vērtēšanas kārtību.
   4. Pasūtītājs 5 (piecu) darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu.
2. **Lēmums par Konkursa pārtraukšanu** 
   1. Pasūtītāja iepirkumu komisija var jebkurā brīdī pārtraukt Konkursu, ja tam ir objektīvs iemesls.
3. **Iepirkuma līguma noslēgšana**
   1. Iepirkuma komisijas lēmums un paziņojums par iepirkuma procedūras uzvarētāju, ir pamats iepirkuma līgumu sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums.
   2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumus), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu piedāvājumu (piedāvājumu ar zemāko cenu), vai pārtraukt iepirkuma procedūru, neizvēloties nevienu piedāvājumu. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ.
   3. Ja tiek pieņemts lēmums slēgt līgumu ar nākamo pretendentu, kurš piedāvājis piedāvājumu ar zemāko cenu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
4. **Iepirkuma komisija.**
   1. **Iepirkuma komisija ir tiesīga:**
      1. pieprasīt no pretendentiem, kas piedalās Konkursā, rakstiskus precizējumus par iesniegtajiem dokumentiem un piedāvājumu, ja tas nepieciešams piedāvājumu vērtēšanai un salīdzināšanai (tajā skaitā iepirkuma komisija ir tiesīga pieprasīt atsevišķu darbu veidu izvērstu kalkulāciju, lai noteiktu, vai šo darbu veidu izmaksās iekļautas visas saprātīgi paredzamās ar konkrēta darba izpildi saistītās izmaksas);
      2. veikt labojumus pretendentu piedāvājumos, ja tajos konstatētas aritmētiskas kļūdas un informēt par kļūdu labojumu. Aritmētisko kļūdu labojumi tiek veikti izejot no fakta, ka piedāvājumā pareizi ir norādīta katras vienības cena;
      3. noteikt termiņu, līdz kuram pretendentam jāsniedz atbilde, ja iepirkuma komisija pieprasa, lai pretendents precizē informāciju par savu piedāvājumu;
      4. pieaicināt iepirkuma komisijas darbā speciālistus vai ekspertus ar padomdevēju tiesībām;
      5. neizskatīt un noraidīt piedāvājumus, ja pretendents nav iesniedzis šim nolikumam atbilstošus pretendenta novērtēšanas dokumentus vai piedāvājuma dokumenti neatbilst šajā nolikumā noteiktajām prasībām;
      6. lemt par Konkursa termiņu pagarināšanu;
      7. normatīvajos aktos paredzētajos gadījumos izbeigt vai pārtraukt Konkursu;
      8. noteikt Konkursa uzvarētāju;
      9. citas tiesības saskaņā ar nolikumu un normatīvajiem aktiem.
   2. **Iepirkuma komisijai ir pienākumi:**
      1. izskatīt un izvērtēt saskaņā ar Konkursa nolikumu iesniegtos pretendentu piedāvājumus;
      2. Sabiedrisko pakalpojumu sniedzēju iepirkumu likumā paredzētajos gadījumos sniegt paskaidrojumus pretendentiem par nolikuma saturu un pieņemtajiem lēmumiem;
      3. citi pienākumi saskaņā ar nolikumu un normatīvajiem aktiem.
5. **Pretendenta tiesības un pienākumi.**
   1. Katram pretendentam Sabiedrisko pakalpojumu sniedzēju iepirkumu likumā paredzētajā kārtībā un termiņā ir tiesības pieprasīt Pasūtītājam un iepirkuma komisijai sniegt paskaidrojumus par Konkursa nolikumu, pieprasīt izsniegt iepirkuma komisijas sēdes protokola, kurā atspoguļoti iepirkuma komisijas pieņemtie lēmumi, kopiju, pārsūdzēt Pasūtītāja un iepirkuma komisijas rīcību vai pieņemto lēmumu, kā arī citas tiesības un pienākumi saskaņā ar Sabiedrisko pakalpojumu sniedzēju iepirkumu likumu un citiem normatīvajiem aktiem.
   2. Katrs pretendents, līdz ar piedāvājuma iesniegšanu, piekrīt visiem Konkursa nolikumā minētajiem nosacījumiem un apņemas ievērot visus Konkursa nolikumā minētos nosacījumus kā pamatu iepirkuma līguma izpildei.
6. **Pielikumi**
   1. 1. pielikums – Tehniskā specifikācija;
   2. 2. pielikums – Pieteikums;
   3. 3. pielikums – Tehniskā un Finanšu piedāvājuma forma;
   4. 4. pielikums – Iepirkuma līguma projekts.

RP SIA “Rīgas satiksme”

Iepirkuma komisijas priekšsēdētāja

*/elektroniski parakstīts/* K.Meiberga

**1.pielikums**

atklāta konkursa nolikumam

“Video sistēmas “Digifort” programmatūras licenču iegāde Rīgas Satiksmes sabiedrisko transportlīdzekļu pieslēgšanai jaunajai video sistēmai”

identifikācijas Nr. RS/2025/6

**TEHNISKĀ SPECIFIKĀCIJA[[1]](#footnote-1)**

**Video sistēmas “Digifort” programmatūras licenču iegāde**

**Rīgas Satiksmes sabiedrisko transportlīdzekļu pieslēgšanai jaunajai video sistēmai**

1. **Pakalpojuma prasības**
   1. Esošo transportlīdzekļu pārslēgšanai uz Digifort video sistēmu nepieciešams nodrošināt un piegādāt sekojošas licenču pakotnes:
      1. 338 (trīs simti trīsdesmit astoņas) [DGF-PR1008-V7] Professional (Base system for Management of 8 cameras (up to 64 Cameras));
      2. 268 (divi simti sešdesmit astoņas) [DGF-PR1102-V7] Professional (Camera Pack 2 additional cameras);
      3. 145 (viens simts četrdesmit piecas) [DGF-PR1101-V7] Professional (1 additional camera).
   2. Ieraksta straumēšanai uz Azure serveri nepieciešams nodrošināt un piegādāt sekojošas licenču pakotnes:
      1. 9 (deviņas) [DGF-EN1008-V7] Enterprise (Base System License for 8 cameras);
      2. 51 (piecdesmit viena) [DGF-EN1164-V7] Enterprise (Add-On Pack for 64 cameras);
      3. 1 (viena) [DGF-EN1116-V7] Enterprise (Camera Pack 16 additional cameras);
      4. 1 (viena) [DIT-DASHBA2-V1] DDT Dashboard including FO, ANL, LPR, Viewing, I/O licence for 2 IPs;
      5. 19 (deviņpadsmit) [DIT-DASHBA01-V1] Extra server connected for Advanced version for 1 IP;
      6. 1 (viena) [EVD-SV2002-V7] Digifort Evidence Base 2 users;
      7. 1 (viena) [EVD-SV2108-V7] Digifort Evidence Pack 8 users.
   3. Instalācija un konfigurācija: Programmēšanas pakalpojumi licenču pievienošanai video sistēmai un pašu iekārtu konfigurācija.
2. **Programmatūras prasības**
   1. Centrālā pārraudzība pieejama Digifort pārlūkprogrammā (Surveillance Client).
   2. Licencēm jānodrošina saderība ar esošo Digifort videonovērošanas sistēmu (versija 7).
   3. Licencēm jānodrošina saderība ar Solaris Mon2.
   4. Licencēm jānodrošina saderība ar Windows server 2022. programmatūru, aizsardzība pret OWASP TOP 10 ievainojamību (OWASP Top 10 | OWASP Foundation), Windows 10 IOT.
3. **Atbalstītie tīkla protokoli: SSL datu pārraide.**
4. **Prasības sistēmas nodrošinājumam**
   1. Video sistēmai ir jāatbilst šādiem tiesību aktiem informācijas drošības jomā: Eiropas Parlamenta un padomes 2016. gada 27. aprīļa regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti.
   2. Pakalpojuma sniegšanas laikā nodrošināt atbilstību RP SIA "Rīgas satiksme" izvirzītajām prasībām, kas definētas dokumentā "Videonovērošanas politika" (skatīt dokumentu[[2]](#footnote-2)).
   3. Pakalpojuma sniedzējam ir jānodrošina:
      1. Digifort video sistēmas licences saskaņā ar tehniskās specifikācijas 1.1. un 1.2. punktu.
      2. Jāveic video ierakstītāju programmēšana un integrēšana esošajā video sistēmā saskaņā ar tehniskās specifikācijas 1.3. punktu.

**2. pielikums**

atklāta konkursa nolikumam

“Video sistēmas “Digifort” programmatūras licenču iegāde Rīgas Satiksmes sabiedrisko transportlīdzekļu pieslēgšanai jaunajai video sistēmai”

identifikācijas Nr. RS/2025/6

**PIETEIKUMA FORMA**

*(uz pretendenta veidlapas)*

**Pieteikums**

**par piedalīšanos atklātā konkursā**

**“Video sistēmas “Digifort” programmatūras licenču iegāde Rīgas Satiksmes sabiedrisko transportlīdzekļu pieslēgšanai jaunajai video sistēmai”**

identifikācijas Nr. RS/2025/6

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr.** |  |
| **E-pasta adrese** |  |

1. **PIETEIKUMS**

Iepazinušies ar atklāta konkursa nolikumu un tā pielikumiem, mēs atbilstoši nolikuma prasībām iesniedzam piedāvājumu un apliecinām savu atbilstību atklāta konkursa nolikuma prasībām.

Iesniedzot piedāvājumu, mēs apliecinām, ka esam iepazinušies ar atklāta konkursa dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus atklāta konkursa nolikumam pievienotā līguma projektā noteiktos nosacījumus.

Ar šo mēs apstiprinām, ka mūsu piedāvājums ir spēkā **120 dienas**, skaitot no datuma, kas atklāta konkursa nolikumā ir noteikts kā piedāvājumu iesniegšanas pēdējais termiņš.

Ar šo apliecinām, ka visa dokumentācija, kas iesniegta kopā ar šo pieteikumu, ir patiesa un var tikt pārbaudīta attiecīgās institūcijās, bankās un pie uzņēmuma klientiem.

Pretendenta vai visu piegādātāju apvienības dalībnieku (gadījumā, ja pretendents ir personu apvienība) vai pretendenta piesaistītā apakšuzņēmēja atbilstība mazā vai vidējā uzņēmuma definīcijai atbilstoši Eiropas Komisijas 2014.gada regulas Nr.651/2014 1.pielikuma 2.pantam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Jānorāda uzņēmuma nosaukums un vārds “atbilst” vai “neatbilst”.*

*Piemēram: Pretendents SIA “xxx” – atbilst. Pretendenta dalībnieks SIA “xxx” – neatbilst.)*

Informējam, ka uzņēmuma patiesais labuma guvējs ir - [[3]](#footnote-3)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informējam, ka persona, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [[4]](#footnote-4)

Apliecinām, ka pretendenta pārstāvētā uzņēmumā īpašumtiesības vairāk nekā 50% apmērā tieši vai netieši nepieder:

- juridiskajai personai, vienībai vai struktūrai, kura reģistrēta Krievijas Federācijā;

- fiziskajai personai Krievijas pilsonim, vai fiziskās personas dubultpilsonības gadījumā viena no pilsonībām ir Krievijas Federācijas pilsonība;

- fiziskajai personai, kas dzīvo Krievijas Federācijā.

Kā arī apliecinām, ka plānotais darījums ar Pasūtītāju nenotiek iepriekš minēto personu vārdā vai vadībā. [[5]](#footnote-5)

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

**3. pielikums**

atklātā konkursa nolikumam

“Video sistēmas “Digifort” programmatūras licenču iegāde Rīgas Satiksmes sabiedrisko transportlīdzekļu pieslēgšanai jaunajai video sistēmai”

identifikācijas Nr. RS/2025/6

**TEHNISKĀ - FINANŠU PIEDĀVĀJUMA FORMA**

**Video sistēmas “Digifort” programmatūras licenču iegāde Rīgas Satiksmes sabiedrisko transportlīdzekļu pieslēgšanai jaunajai video sistēmai**

1. **Licences:**

|  |  |  |  |  |  |  |
| --- | --- | --- | --- | --- | --- | --- |
| **Nr.p.k.** | **Nosaukums** | **Mērvienība** | **Piedāvāto licenču nosaukums, preces kods** | **Piedāvātais licenču piegādes termiņš**  **(ne vairāk kā 30 dienas)[[6]](#footnote-6)** | **Vienas licences cena**  **(EUR bez PVN)** | **Cena kopā par visām licencēm**  **(EUR bez PVN)** |
| 1. | [DGF-PR1008-V7] Professional - Base system for Management of 8 cameras (up to 64 Cameras) | 338 gab. |  |  |  |  |
| 2. | [DGF-PR1102-V7] Professional - Camera Pack 2 additional cameras | 268 gab. |  |  |  |  |
| 3. | [DGF-PR1101-V7] Professional -1 additional camera | 145 gab. |  |  |  |  |
| 4. | [DGF-EN1008-V7] Enterprise - Base System License for 8 cameras | 9 gab. |  |  |  |  |
| 5. | [DGF-EN1164-V7] Enterprise - Add-On Pack for 64 cameras | 51 gab. |  |  |  |  |
| 6. | [DGF-EN1116-V7] Enterprise - Camera Pack 16 additional cameras | 1 gab. |  |  |  |  |
| 7. | [DIT-DASHBA2-V1] DDT Dashboard including FO, ANL, LPR, Viewing, I/O licence for 2 IPs | 1 gab. |  |  |  |  |
| 8. | [DIT-DASHBA01-V1] Extra server connected for Advanced version for 1 IP | 19 gab. |  |  |  |  |
| 9. | [EVD-SV2002-V7] Digifort Evidence Base 2 users | 1 gab. |  |  |  |  |
| 10. | [EVD-SV2108-V7] Digifort Evidence Pack 8 users | 1 gab. |  |  |  |  |
|  | | | | **Kopā:** | |  |

# **Instalācijas un konfigurācijas darbi**

|  |  |  |  |  |
| --- | --- | --- | --- | --- |
| **Nr.p.k.** | **Nosaukums** | **Apjoms[[7]](#footnote-7) (stundu skaits)** | **Cena par 1 h, EUR bez PVN** | **Cena par apjomu kopā**  **(EUR bez PVN)** |
| 1. | Darbu izmaksas, kas saistīti ar papildu darbu (tehniskās specifikācijas 1.3.punkts) veikšanu pēc Pasūtītāja pieprasījuma | **72 stundas** |  |  |

|  |  |
| --- | --- |
| **Kopējā piedāvājuma summa par licencēm un instalācijas un konfigurācijas darbiem (1. + 2.) (EUR bez PVN):** | **0.00** |

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

**4. pielikums**

atklātā konkursa nolikumam

“Video sistēmas “Digifort” programmatūras licenču iegāde Rīgas Satiksmes sabiedrisko transportlīdzekļu pieslēgšanai jaunajai video sistēmai”

identifikācijas Nr. RS/2025/6

**Līguma projekts**

**LĪGUMS Nr.**

Video sistēmas “Digifort” programmatūras licenču iegāde Rīgas Satiksmes sabiedrisko transportlīdzekļu pieslēgšanai jaunajai video sistēmai

Rīgā, *datums skatāms laika zīmogā*

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, tās \_\_\_\_\_\_\_\_\_\_ personā, kura rīkojas saskaņā ar valdes lēmumu, no vienas puses,

un

**„\_\_\_\_\_\_\_”**, vien.reģ.Nr., tās \_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_, turpmāk – Izpildītājs, no otras puses, katrs atsevišķi un abi kopā, turpmāk – Puse/Puses, noslēdz šādu līgumu, turpmāk – Līgums:

1. **Līguma priekšmets**
   1. Pasūtītājs uzdod un Izpildītājs par atlīdzību nodrošināt “Digifort” programmatūras licenču piegādi, veic papildu darbus pēc Pasūtītāja pieprasījuma (tehniskās specifikācijas 1.3.punkts) (turpmāk – Papildu Darbi) un tehnisko atbalstu (turpmāk viss kopā – Pakalpojums), atbilstoši Tehniskajai specifikācijai (Līguma 1.pielikums), Finanšu piedāvājumam (Līguma 2.pielikums) un “Digifort” noteikumi (Līguma 3. pielikums).
2. **Līguma cena un norēķinu kārtība**
   1. Līguma kopējā darījuma summa ir **EUR \_\_\_\_\_\_\_\_\_,\_\_\_\_\_\_** (\_\_\_\_\_\_\_\_euro un \_\_\_\_\_\_ centi), neieskaitot pievienotās vērtības nodokli (turpmāk - PVN), kas ietver:
      1. Programmatūras licenču piegādi\_\_\_\_\_\_\_\_\_\_- **EUR** \_\_\_\_\_\_\_\_\_\_\_\_\_\_(\_\_\_\_\_\_\_\_euro un \_\_\_\_\_\_ centi) bez PVN;\_\_\_\_\_\_
      2. Papildu darbi - **EUR** \_\_\_\_\_\_\_\_\_\_\_\_\_\_ (\_\_\_\_\_\_\_\_euro un \_\_\_\_\_\_ centi) bez PVN, ar nosacījumu, ka vienas cilvēkstundas izmaksas nepārsniedz **EUR \_\_\_\_,\_\_\_** bez PVN.
   2. PVN likme tiks piemērota saskaņā ar spēkā esošo Pievienotās vērtības nodokļa likumu.
   3. Līgumā ietvertā Pakalpojuma cena tiek noteikta saskaņā ar Līguma 2.pielikumu.
   4. Samaksa par Pakalpojumu tiek veikta 30 (trīsdesmit) dienu laikā pēc rēķina saņemšanas dienas, pārskaitot attiecīgo summu uz Izpildītāja rēķinā norādīto bankas kontu. Izpildītājs rēķinu sagatavo pamatojoties uz abpusēji parakstīta Pakalpojuma pieņemšanas un nodošanas aktu un nosūta uz Pasūtītāja e-pastu: [rekini@rigassatiksme.lv](mailto:rekini@rigassatiksme.lv).
   5. Visus ar Līgumu noteiktos maksājumus Pasūtītājs samaksā Izpildītājam, veicot pārskaitījumu uz Izpildītāja norēķinu kontu. Par savlaicīgu apmaksas veikšanu tiek uzskatīta naudas saņemšana Izpildītāja norēķinu kontā.
   6. Rēķinos Izpildītājam jānorāda Pasūtītāja Līgumam piešķirtais numurs.
   7. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
   8. Pasūtītājam nav pienākums iegādāties visu licenču apjomu, kas minēts tehniskajā specifikācijā. Pasūtītājam ir tiesības samazināt tehniskajā specifikācijā minēto licenču skaitu līdz 30 % no kopējā licenču skaita. Tehniskajā specifikācijā ietvertie konfigurēšanas pakalpojumi un licences tiek pirkti Pasūtītajam pieejamā finansējuma apjomā attiecīgā budžeta gada ietvaros un pēc nepieciešamības.
   9. Cenas, kuras Izpildītājs ir norādījis finanšu piedāvājumā ir nemainīgas visā Līguma darbības laikā.
   10. Pasūtītājam ir tiesības iegādāties citas Digifort licences, kas nav iekļautas tehniskajā specifikācijā, bet ir izmantojamas videonovērošanas funkciju īstenošanai, bet ne vairāk kā 10% apmērā no līguma summas (EUR bez PVN), vienas Digifort licences cena nedrīkst pārsniegt tirgus cenu. Tādā gadījumā puses noslēdz rakstisku vienošanos.
   11. Līguma finanšu piedāvājumā noteiktās cenas var tikt mainītas (palielinātas vai samazinātas) vienu reizi gadā, sākot ar otro gadu pēc līguma noslēgšanas, veicot cenu indeksāciju un piemērojot Latvijas Republikas Centrālās statistikas pārvaldes noteiktos patēriņa cenu indeksus (pārmaiņas) patēriņa grupai "13.03 Pakalpojumi", ja indeksa (pārmaiņu) svārstības ir vismaz 5 %. Veicot cenu indeksāciju pirmo reizi, cenu indeksus (pārmaiņas) nosaka, salīdzinot iepriekšējā pilnā ceturkšņa pirms piedāvājuma iesniegšanas datus ar attiecīgā pilnā ceturkšņa datiem pēc gada. Veicot cenu indeksāciju atkārtoti, cenu indeksus (pārmaiņas) nosaka, salīdzinot iepriekšējās cenu indeksācijas pārskata perioda pēdējā pilnā ceturkšņa datus ar attiecīgā pilnā ceturkšņa datiem pēc gada. Datu salīdzināšanu neveic par ilgāku periodu, kā no viena gada ceturkšņa līdz nākamā gada tam pašam ceturksnim. Ja kopš Līguma noslēgšanas vai iepriekšējās cenu indeksācijas pārskata perioda pēdējā pilnā ceturkšņa ir pagājuši 2 (gadi) vai vairāk un cenu indeksācija šajā periodā nav veikta, cenu indeksus (pārmaiņas) nosaka, salīdzinot iepriekšējā pilnā ceturkšņa pirms cenu indeksācijas ierosināšanas datus ar attiecīgā pilnā ceturkšņa datiem pirms gada. Ja minēto datu salīdzināšanas rezultātā konstatēts cenu indeksu palielinājums par vismaz 5 %, Finanšu piedāvājumā norādītās cenas attiecīgi palielina.
   12. Izmaiņas Finanšu piedāvājumā norādītajās cenās, pamatojoties uz Līguma 2.11. punktu, tiek veiktas, Pusēm par to rakstiskā veidā noslēdzot papildus vienošanos pie Līguma.
   13. Ja Izpildītājs vēlas ierosināt cenu indeksāciju, pamatojoties uz Līguma 2.11. punktu, tas iesniedz Pasūtītājam rakstisku lūgumu, pievienojot atbilstošu ierosināto cenu indeksāciju pamatojošu Latvijas Republikas Centrālās statistikas pārvaldes izdotu izziņu.
3. **Pušu saistības**
   1. Izpildītāja pienākumi:
      1. Izpildītājs sniedz Līguma 1.1. punktā noteiktos Pakalpojumus kvalitatīvi, atbilstoši Pasūtītāja norādījumiem un saskaņā ar Latvijas Republikas normatīvo aktu prasībām un “Digifort” licencēšanas noteikumiem.
      2. piegādāt programmatūru un tās lietošanas tiesības apstiprinošas licences.
      3. nodrošināt Pasūtītāju ar nepieciešamo apmācību programmatūras lietošanā.
      4. bez papildu maksas nodrošināt tehnisko atbalstu Pasūtītājam, ja programmatūra nedarbojas vai tās darbībā novērojamas kļūdas, novēršot tās ne ilgāk kā 24 stundu laikā. Novēršanas laiks tiek skaitīts no pieteikuma nosūtīšanas brīža e-pastā vai, ja Pasūtītājs ir tādu noteicis – pieteikumu reģistrā.
      5. Izpildītājs sagatavo un iesniedz Pasūtītājam rēķinu.
      6. Izpildītājs nodrošina, ka speciālisti, kuri Līguma izpildes laikā sniedz Pakalpojumus, ir apmācīti, un vismaz vienam speciālistam ir izsniegts DIGIFORT sertifikāts, kas apliecina, ka attiecīgais speciālists ir pabeidzis DIGIFORT sertifikāciju. Pēc Pasūtītāja pieprasījuma Izpildītājs iesniedz speciālistam izsniegtā DIGIFORT sertifikāta vai kompetenci apliecinošu dokumentu kopijas.
   2. Pasūtītāja pienākumi:
      1. Pasūtītājs sniedz visu nepieciešamo informāciju, kas nepieciešama Izpildītājam Pakalpojuma pilnīgai un kvalitatīvai izpildei.
      2. Pasūtītājs samaksā Izpildītājam par kvalitatīvi izpildītu Pakalpojumu saskaņā ar Līguma noteikumiem.
   3. Pasūtītājam ir tiesības neparakstīt Izpildītāja sagatavotu un iesniegtu Pakalpojuma pieņemšanas un nodošanas aktu, iesniedzot Piegādātājam pretenziju Līgumā noteiktajā kārtībā, ja konstatē konfigurācijas un funkcionalitātes trūkumus vai neatbilstības no Piegādātāja puses saskaņā ar Līguma noteikumiem.
   4. Pasūtītājam ir tiesības pārbaudīt
4. **Pakalpojuma veikšana, pieņemšana un izmaiņu kārtība**
   1. Pasūtītājs pasūta 1.1.punktā minētos Pakalpojumus attiecībā uz “Digifort” programmatūras licenču piegādi pakāpeniski (pa daļām), nosūtot Izpildītājam attiecīgo pasūtījumu (turpmāk – Pasūtījums). Pasūtītāja pilnvarotā persona pasūta un Izpildītājs izpilda Līguma 1.1.punktā norādītos Pakalpojumus Līguma 2.pielikumā “Tehniskais un finanšu piedāvājums” noteiktā termiņā un Pasūtījumā noteiktā apjomā. Par gatavību veikt Pakalpojumu, Izpildītājs paziņo Līguma 11.5.1.punktā norādītajai Pasūtītāja pilnvarotajai personai e-pastā un saskaņo precīzu Pakalpojuma veikšanas (piegādes) dienu un laiku.
   2. Pēc jebkuru Pakalpojumu sniegšanas pabeigšanas, Izpildītājs rakstveidā e-pastā informē Pasūtītāju par Pakalpojumu gatavību nodošanai.
   3. Pakalpojums ir uzskatāms par izpildītu ar brīdi, kad Pušu pilnvarotie pārstāvji ir parakstījuši pieņemšanas un nodošanas aktu.
   4. Pasūtītājs, pieņemot Pakalpojumu, 5 (piecu) darbdienu laikā veic kvalitātes atbilstības pārbaudi Līguma noteikumiem. Konstatējot neatbilstību, Pasūtītāja pilnvarotā persona iesniedz Izpildītājam pretenziju, tajā norādot trūkumus un vēlamos to novēršanas termiņus.
   5. Izpildītājam ir tiesības 2 (divu) darba dienu laikā pēc neatbilstības pieteikuma saņemšanas iesniegt savus paskaidrojumus par neatbilstības pieteikumā norādītajām neatbilstībām vai sniegt rakstisku paskaidrojumu par neatbilstības pieteikumā norādītajām neatbilstībām.
   6. Ja Izpildītājs nesniedz argumentētu skaidrojumu, vai pierādījumus, ka neatbilstības pieteikumā norādītās neatbilstības nav patiesas, tiek uzskatīts, ka Izpildītājs piekrīt neatbilstības pieteikumā minētajiem trūkumiem vai neatbilstībām.
   7. Ja Izpildītājs nepiekrīt Pasūtītāja neatbilstības pieteikumā norādītajiem Pakalpojuma trūkumiem vai neatbilstībām, Puses strīda izšķiršanā vai trūkuma konstatēšanai, vai neatbilstības konstatēšanai var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Pakalpojumam ir trūkumi vai neatbilstības, Izpildītājs sedz ekspertīzes izmaksas.
   8. Pasūtītāja pilnvarotā persona paraksta Pakalpojuma pieņemšanas – nodošanas aktu tikai pēc neatbilstības pieteikumā minēto trūkumu un neatbilstību novēršanas.
   9. Ja Līguma 4.4. punktā noteiktajā termiņā Pasūtītājs nav iesniedzis trūkumu aktu, tiek uzskatīts, ka Pasūtītājs ir pieņēmis Pakalpojumu un Pasūtītājam jāapmaksā Piegādātāja Līgumā noteiktajā kārtībā iesniegtais rēķins.
5. **Papildu darbi pēc pieprasījumi**
   1. Izpildītājs sniedz Pasūtītājam Papildu darbus pēc Pasūtītāja pieprasījuma. Puses vienojas par Papildu darbu realizāciju, saskaņojot un parakstot atsevišķu Darba uzdevumu.
   2. Papildu darbu izpildes rezultātā Izpildītājs iesniedz Pasūtītājam saskaņošanai Papildu darbu pieņemšanas un nodošanas aktu. Izpildītājs Papildu darbu pieņemšanas un nodošanas aktā norāda sniegtos Papildu darbu.
   3. Papildu darbi pilnībā ir sniegti ar to brīdi, kad Pasūtītāja pilnvarotais pārstāvis un Izpildītāja pilnvarotais pārstāvis ir parakstījuši attiecīgo pieņemšanas un nodošanas aktu.
   4. Pasūtītāja pilnvarotais pārstāvis 3 (trīs) darba dienu laikā pēc tam, kad Izpildītājs ir pabeidzis attiecīgos Papildu darbus un ir iesniedzis par to attiecīgo pieņemšanas un nodošanas aktu, veic pārbaudi. Ja Pasūtītāja pilnvarotais pārstāvis pārbaudot konstatē, ka 5.1.punkta kārtībā pasūtītie un sniegtie tehniskā Papildu darbi atbilst Līguma noteikumiem, Pasūtītāja pilnvarotais pārstāvis paraksta pieņemšanas un nodošanas aktu. Ja Pasūtītāja pilnvarotais pārstāvis pārbaudot konstatē, ka Papildu darbi neatbilst Līguma noteikumiem, Pasūtītāja pilnvarotais pārstāvis sagatavo un iesniedz Izpildītājam aktu, kurā norāda konstatētos trūkumus un nepilnības (turpmāk - Neatbilstības pieteikums), un nodod to Izpildītājam.
   5. Pēc Neatbilstības pieteikuma saņemšanas Izpildītājs 5 (piecu) darba dienu laikā par saviem līdzekļiem novērš Neatbilstības pieteikumā norādītos trūkumus un nepilnības, ja tās abpusēji tiek atzītas par pamatotām, un atkārtoti iesniedz Pakalpojumu novērtējumu Pasūtītājam.
6. **Līguma termiņš**
   1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei. Ja Līgums ir parakstīts ar drošu elektronisko parakstu un tam ir laika zīmogs, Līguma parakstīšanas laiks ir Pušu pēdējā laika zīmoga pievienošanas datums un laiks.
   2. Pasūtītājs pasūta Preci līdz brīdim, kad ir pagājuši **36 (trīsdesmit seši) mēneši** no Līguma spēkā stāšanās dienas vai Līguma kopējā summa ir sasniegusi Līguma 2.1. punktā minēto kopējo darījuma summu (atkarībā no tā, kurš no nosacījumiem iestājas pirmais).
   3. Ja iestājies Līguma 2.2.punktā minētais termiņš, bet samaksa par Līguma ietvaros piegādātajām Precēm vēl nav sasniegusi Līguma 2.1.punktā norādīto Līgumcena, Puses var vienoties, veicot rakstiskus Līguma grozījumus, par Līguma termiņa pagarināšanu līdz samaksa par Līguma ietvaros piegādātajām Precēm sasniegs Līguma 2.1.punktā norādīto Līgumcenu, bet ne ilgāk par 6 (sešiem) mēnešiem.
7. **Strīdu risināšana un atbildība**
   1. Par Līguma 2.4. punktā paredzētās norēķinu kārtības neievērošanu Izpildītājam ir tiesības aprēķināt Pasūtītajam līgumsodu 0,1% apmērā no neapmaksātā rēķina summas par katru nokavēto dienu, bet ne vairāk kā 10% no kavēto maksājumu summas.
   2. Gadījumā, ja Izpildītājs ir nokavējis kādu no Līgumā minēto saistību izpildes termiņiem, Pasūtītājam ir tiesības aprēķināt un piemērot Izpildītājam līgumsodu 0,1% apmērā no neizpildīto saistību summas par katru nokavēto dienu, bet ne vairāk kā 10% no kavēto maksājumu summas.
   3. Gadījumā, ja Izpildītājs kavē 3.1.4.punktā noteikto atbalsta termiņu ilgāk kā 48 stundas, Pasūtītājam ir tiesības piemērot Izpildītājam līgumsodu 150,00 EUR apmērā par katru gadījumu.
   4. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   5. Līgumā noteikto saistību neizpildīšanas gadījumā vainīgā Puse atlīdzina otrai Pusei zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
   6. Līgumsoda samaksa neatbrīvo Puses no Līguma saistību izpildes.
   7. Pasūtītājam ir tiesības ieturēt līgumsodu no Izpildītājam izmaksājamās summas. Visas iemaksātās summas vispirms ieskaitāmas līgumsoda samaksai, par to īpaši nepaziņojot otrai Pusei.
   8. Puses vienojas, ka neatkarīgi no līgumsoda samaksas Puses viena otrai atlīdzina zaudējumus, kas radušies šī Līguma pārkāpšanas rezultātā.
   9. Visi strīdi un domstarpības, kas var izrietēt no Līguma vai sakarā ar to, tiks risināti savstarpēji vienojoties. Ja strīdu noregulēšana nav iespējama šādā ceļā viena mēneša laikā, strīdi tiks izšķirti saskaņā ar Latvijas Republikas normatīvajiem aktiem Latvijas Republikas tiesās.
   10. Ja Izpildītājs Pakalpojuma nodošanu kavē vairāk par 20 dienām vai atsakās no Līgumā noteiktā Pakalpojuma izpildes, Pasūtītājs ir tiesīgs vienpusēji izbeigt Līgumu.
   11. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā [https://www.rigassatiksme.lv/files/pamatprincipi\_sadarbibas\_partneriem\_2025.pdf](https://www.rigassatiksme.lv/files/pamatrincipi_sadarbibas_partneriem_2025.pdf). Gadījumā, ja Izpildītājs neievēro šos pamatprincipus, Pasūtītājs ir tiesīgs izbeigt Līgumu.
   12. Pasūtītājam ir tiesības vienpusēji izbeigt Līgumu šādos gadījumos:
       1. Izpildītājs ir patvaļīgi pārtraucis Līguma izpildi;
       2. Ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
       3. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
       4. Izpildītājs saistībā ar Līguma noslēgšanu vai izpildi ir veicis prettiesisku darbību;
       5. Ja tiek konstatēts, ka Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   13. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz EUR 150 (viens simts piecdesmit *euro* un 00 centi), Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
   14. Pasūtītājam ir tiesības izbeigt Līgumu vienpusējā kārtā pirms termiņa, ja Piegādātājs vai Piegādātāja amatpersonas, Līguma izpildē iesaistītie Piegādātāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar šī līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Piegādātāja līgumsodu 2 (divu) līgumcenu, kas noteikta Līguma 2.1.punktā, apmērā.
   15. Pasūtītājam ir tiesības vienpusēja kārtā izbeigt Līgumu, rakstiski paziņojot Izpildītājam par Līguma izbeigšanu vismaz 30 (trīsdesmit) kalendārās dienas iepriekš, un veicot samaksu par faktiski izpildītajiem darbiem.
   16. Līgums var tikt izbeigts pirms termiņa, Pusēm savstarpēji rakstiski vienojoties.
8. **Konfidencialitātes nosacījumi**
   1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
   2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (preču piegādi, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
   3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
9. **Personas datu apstrāde**
   1. Ja Izpildītājs Pakalpojuma sniegšanas ietvaros Pasūtītāja vārdā apstrādā datus, kas attiecas uz identificētu vai identificējamu personu ("personas dati"), Izpildītājs apstrādā tikai tādus personas datus, tostarp attiecībā uz to, ka Izpildītājs izmanto apakšuzņēmējus vai apakšapstrādātājus, kādi noteikti šajā Līgumā un pielikumos, kā citādi rakstiski pilnvarojis Pasūtītājs vai kā to pieprasa piemērojamie tiesību akti, īstenot atbilstošus tehniskos un organizatoriskos pasākumus, lai aizsargātu personas datus, nekavējoties informēt Pasūtītāju par jebkuru incidentu, kura rezultātā ir apdraudēta personas datu konfidencialitāte, integritāte vai drošība, un sadarboties ar Pasūtītāju, kā to prasa piemērojamie tiesību akti vai Pasūtītāja lūgums dokumentēt personas datus, datu subjektus un apstrādes darbības, kas saistītas ar pakalpojumiem saskaņā ar šo Līgumu.
   2. Puses apņemas nodrošināt datu apstrādi (tajā skaitā, bet neaprobežojoties ar fizisko personu personas datu apstrādi) atbilstoši Latvijas Republikas spēkā esošajiem normatīvajiem aktiem un datu apstrādes politikai, kas uzskatāma par Līguma neatņemamu sastāvdaļu un ir pievienota Līguma 3.pielikumā.
   3. Izpildītājs ir informēts, ka Pakalpojuma realizācijā ietvertie personas dati ir Pasūtītāja ierobežotas pieejamības informācija, Izpildītājs apliecina, ka ievēros Pasūtītāja noteikumus „Par informācijas pieejamības ierobežošanu”, ar kuriem Izpildītāju iepazīstina Pasūtītāja atbildīgā persona.
10. **Nepārvarama vara**
    1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī trešo personu vandālisms, karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
    2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
    3. Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma izbeigšanas rezultātā.
11. **Apakšuzņēmēju piesaistīšana**
    1. Līguma izpildē iesaistītais iepirkuma piedāvājumā norādītais apakšuzņēmējs Līguma \_\_\_.pielikumā.
    2. Izpildītājs ir tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, izņemot Līguma 11.3.punktā minētos gadījumus.
    3. Izpildītāja piedāvājumā norādītos apakšuzņēmējus pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt Apakšuzņēmēju nomaiņai, ja pastāv kāds no šādiem nosacījumiem:
       1. piedāvātais apakšuzņēmējs neatbilst iepirkuma nolikumā izvirzītajam prasībām, kas attiecas uz apakšuzņēmējiem;
       2. tiek nomainīts Apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācija, uz kādu iepirkuma procedūrā Izpildītājs atsaucies, apliecinot savu atbilstību konkursa nolikumā noteiktajām prasībām, vai tas atbilst iepirkuma nolikumā minētajiem izslēgšanas nosacījumiem;
       3. piedāvātais Apakšuzņēmējs, kura veicamo darbu cena ir vismaz 10 000 *euro*, atbilst iepirkuma nolikumā minētajiem izslēgšanas nosacījumiem;
       4. Apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
    4. Pasūtītājs pieņem lēmumu atļaut vai atteikt Izpildītāja apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 11.3.punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 11.3.punktu.
    5. Pārbaudot jaunā apakšuzņēmēja atbilstību, Pasūtītājs piemēro Sabiedrisko pakalpojumu sniedzēju iepirkumu likuma [48.](https://likumi.lv/ta/id/288730#p48) panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Sabiedrisko pakalpojumu sniedzēju iepirkumu likuma  [48.](https://likumi.lv/ta/id/288730#p48) panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
12. **Citi noteikumi**
    1. Grozījumi un papildinājumi šajā Līgumā ir spēkā, ja tie ir izteikti rakstveida formā un tos parakstījušas abas Puses.
    2. Puses apņemas nenodot trešajām personām informāciju, kuru tās uzzinājušas sakarā ar līdzdalību Līgumā, izņemot gadījumus, kad tas nepieciešams Līgumā noteikto saistību izpildei.
    3. Pusēm nav tiesību nodot savas saistības un tiesības trešajām personām bez otras Puses rakstiskas piekrišanas.
    4. Līgums ir saistošs Pušu tiesību un saistību pārņēmējiem.
    5. Puses nosaka šādas personas, kuras ir pilnvarotas un atbildīgas par Līguma izpildes veiksmīgu norisi, uzraudzīšanu, tai skaitā, par komunikāciju par konkrēti veicamajiem Pakalpojumiem un to apjomu, informācijas sniegšanu, sniegto pakalpojumu pieņemšanas – nodošanas organizēšanu, pieņemšanas - nodošanas aktu (atskaišu), pretenziju noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu samaksas veikšanai:
       1. no Pasūtītāja puses –
       2. no Izpildītāja puses –
    6. Līgumā noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kas nosaka tā sākumu. Korespondence, kas nosūtīta pa pastu, ir uzskatāma par saņemtu septītajā dienā no tās nosūtīšanas dienas. Korespondence, kas nosūtīta pa e-pastu, ir uzskatāma par saņemtu nākamajā darba dienā pēc tās nosūtīšanas dienas.
    7. Līgums ar pielikumiem ir sagatavots un parakstīts latviešu valodā. Puses Līgumu paraksta ar drošu elektronisko parakstu, kas satur laika zīmogu. Katrai Pusei ir pieejams abpusēji parakstīts Līgums elektroniskā formātā.
13. **Pušu rekvizīti un paraksti**

|  |  |
| --- | --- |
| **PASŪTĪTĀJS:**  **RP SIA “Rīgas satiksme”**  Jur. adrese: Kleistu iela 28, Rīga, LV1067  Birojs: Vestienas iela 35, Rīga, LV1035  Reģistrācijas Nr. 40003619950  Banka: AS „Citadele banka”  Kods: PARXLV22  Konta Nr.: LV56PARX0006048641565 | **IZPILDĪTĀJS:**  **“”**  Jur. adrese:  Reģistrācijas Nr.  Banka: AS  Kods:  Konta Nr.: |
| \_\_\_\_\_\_\_\_\_\_\_\_\_\_\_\_\_\_\_\_\_  \* | \_\_\_\_\_\_\_\_\_\_\_\_\_\_\_\_\_\_\_\_\_  \* |

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**1.pielikums**

**TEHNISKĀ SPECIFIKĀCIJA**

**2.pielikums**

**Finanšu piedāvājums**

3.pielikums

**Datu apstrādes politika**

Rīgā Dokuments datums ir tā elektroniskās  
parakstīšanas datums

**Rīgas pašvaldības sabiedrība ar ierobežotu atbildību „Rīgas satiksme”**, tās \_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar valdes pilnvarojumu, (turpmāk– **Pārzinis**), no vienas puses, un

**“\_\_\_\_\_\_\_\_\_\_\_”**, tās \_\_\_\_\_\_\_\_\_\_\_\_\_\_\_\_ personā, kura rīkojas saskaņā ar \_\_\_\_\_\_\_\_\_\_\_\_\_ (turpmāk – Apstrādātājs), no otras puses,

turpmāk tekstā - **Puses** vai katra atsevišķi - **Puse**,

* ņemot vērā to, ka **Apstrādātājs,** pamatojoties uz Pušu starpā noslēgto līgumu **par** **“Video sistēmas “Digifort” programmatūras licenču iegāde zemās grīdas tramvajiem”** (turpmāk – Līgums), veic Pārziņa interesēs un uzdevumā fizisko personu datu (turpmāk – personas dati) apstrādi kā apstrādātājs Eiropas Parlamenta un padomes 2016.gada 27.aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula, turpmāk - Regula) izpratnē

vienojas par turpmāko:

1. **Priekšmets**
   1. Apstrādātājs veic Pārziņa interesēs un uzdevumā personas datu apstrādi mērķim **par** **“Video sistēmas “Digifort” programmatūras licenču iegāde zemās grīdas tramvajiem”**  saskaņā ar Līguma un Līguma tehniskās specifikācijas (1.pielikum) noteikumiem.
   2. Attiecībā uz citiem no Līguma izrietošiem uzdevumiem un darbībām, kas nav minēti šā dokumenta 1.1.apakšpunktā, Puses rīkojas kā neatkarīgi pārziņi.
   3. Apstrādātājs nodrošina šādu personas datu apstrādi Līguma ietvaros:
      1. Datu subjektu veidi: Pārziņa darbinieki saskaņā ar Pārziņa politikas dokumentu “Darbinieku privātuma politika” un Pārziņa klienti saskaņā ar Pārziņa politikas dokumentu “Klientu privātuma politika”,  kuru dati ir saglabāti sistēmā). Aktuālās politikas pieejamas Pārziņa mājas lapā www.rigassatiksme.lv.
      2. Datu veidi: personas identifikācijas dati, dzīvesvietas dati, kontaktinformācija un cita veida dati atbilstoši Pārziņa politikas dokumentam “Darbinieku privātuma politika” un “Klientu privātuma politika”.
      3. Apstrādes darbību veidi: piekļuve datiem, darbs ar datiem tādā apjomā, kas nepieciešams sistēmas darbības  nodrošināšanai un kļūdu novēršanai.
      4. Datu glabāšanas un dzēšanas termiņi:
         1. no Pārziņa iegūtie personas dati tiek dzēsti 10 dienu laikā pēc līguma termiņa beigām vai 10 dienu laikā pēc tam, kad dati vairs nav nepieciešami Apstrādātājam (atkarībā no tā, kurš no apstākļiem iestājas pirmais).
         2. Līguma izpildes ietvaros dati no sistēmas netiek kopēti un netiek glabāti uz Apstrādātāja tehniskajiem resursiem.
2. **Datu apstrādes pamatnoteikumi**
   1. Apstrādātājs veic Pārziņa personas datu apstrādi tikai Līgumā noteikto saistību izpildei.
   2. Apstrādātājs veic personas datu apstrādi saskaņā ar Līgumā, šajā dokumentā un normatīvajos aktos noteiktajām prasībām, kā arī, ņemot vērā Pārziņa rakstveida norādījumus.
   3. Līguma ietvaros iegūtos personas datus Apstrādātājs glabā un apstrādā Eiropas Savienības (ES) un Eiropas Ekonomikas zonas (EEZ) teritorijā).
3. **Garantijas**
   1. Apstrādātājs apliecina, ka tā darbība attiecībā uz fizisko personu datu apstrādi pilnībā atbilst Regulas un nacionālajos normatīvajos aktos personas datu aizsardzības jomā noteiktajām prasībām attiecībā uz personas datu apstrādi un aizsardzību.
   2. Apstrādātājs ir ieviesis datu apstrādes un aizsardzības nodrošināšanai atbilstoši Regulas prasībām nepieciešamos iekšējos normatīvos aktus un procedūras, iecēlis fizisko personu datu aizsardzības speciālistu un uztur apstrāžu reģistru, ietverot tajā vismaz šādu informāciju par Pārziņa vārdā veikto datu apstrādi:
      1. Pārziņa nosaukums un kontaktinformācija, kura vārdā Apstrādātājs darbojas, un attiecīgā gadījumā pārziņa vai apstrādātāja pārstāvja un datu aizsardzības speciālista vārds un uzvārds un kontaktinformācija. Aktuālo datu aizsardzības speciālistu kontaktinformāciju Apstrādātājs pieprasa pa e-pastu: [datuspecialists@rigassatiksme.lv](mailto:datuspecialists@rigassatiksme.lv)
      2. Pārziņa vārdā veiktās apstrādes kategorijas, t.i. šī pielikuma 1.1.punktā norādītais datu apstrādes mērķis;
      3. informācija par to, ka personas dati netiek nosūtīti uz trešo valsti vai starptautisku organizāciju.
4. **Apstrādātāja pienākumi un tiesības**
   1. Apstrādātājs aizsargā no Pārziņa iegūtos personas datus pret jebkādu datu aizsardzības pārkāpumu, bet jo īpaši pret neatļautu izpaušanu, nosūtīšanu, iznīcināšanu vai to integritātes pārkāpumu.
   2. Apstrādātājs nodrošina, ka Pārziņa personas datu apstrādi veic un tiem var piekļūt tikai tie Apstrādātāja darbinieki vai pilnvarotās personas, kuras ir iesaistītas Līguma izpildē.
   3. Apstrādātājs nodrošina, ka tā personas datu apstrādē iesaistītajiem darbiniekiem un pilnvarotajām personām ir noteikts juridiski saistošs pienākums neizpaust personas datus trešajām personām gan savu darba tiesisko attiecību ar Pārzini vai pilnvarojuma laikā, gan pēc darba tiesisko attiecību vai pilnvarojuma izbeigšanās.
   4. Apstrādātājs nodrošina šā dokumenta 4.2.apakšpunktā minēto darbinieku un pilnvaroto personu uzskaiti un uzņemas visu atbildību par to darbībām, kas veiktas attiecībā uz Pārziņa personas datu apstrādi.
   5. Apstrādātājs īsteno tehniskus un organizatoriskus pasākumus attiecībā uz personas datu drošību.
   6. Apstrādātājs nodrošina, ka tā IT sistēmas spēj nodrošināt visas funkcionalitātes, kuras paredz spēkā esošie normatīvie akti attiecībā uz to drošību un īpaši attiecībā uz aizsardzību pret ārēju ielaušanos Apstrādātāja elektroniskajās informācijas sistēmās.
   7. Apstrādātājs, ņemot vērā datu apstrādes raksturu, apstrādājamo datu veidus un apjomu, datu pārkāpuma iespējamību un smagumu attiecībā uz datu subjekta tiesībām, kā arī, ņemot vērā Pārziņa tehniskās iespējas un tehnisko risinājumu izstrādes izmaksas, nodrošina:
      1. personas datu pseidonimizāciju un šifrēšanu;
      2. spēju nodrošināt apstrādes sistēmu un pakalpojumu nepārtrauktu konfidencialitāti, integritāti, pieejamību un noturību;
      3. spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
      4. procesu regulārai tehnisko un organizatorisko pasākumu efektivitātes testēšanai, izvērtēšanai un novērtēšanai, lai nodrošinātu apstrādes drošību.
   8. Pārzinis, parakstot šo dokumentu, dod Apstrādātājam atļauju piesaistīt Līguma izpildei papildus datu apstrādāju šādu datu apstrādes darbību veikšanai. Ja Apstrādātājs plāno piesaistīt citus apakšapstradātājus, vai piesaistīt papildus apakšaptradātājus, tad pirms apakšapstrādātāja piesaistes, par to informē Pārzini uz Līgumā norādīto kontaktinformācijas e-pasta adresi. Ja Pārzinis piecu darba dienu laikā no e-pasta nosūtīšanas dienas neizsaka iebildumus pret apakšapstrādātāju, uzskatāms, ka tas ir saskaņojis apakšapstrādātāju.
   9. Līdz šā dokumenta parakstīšanas datumam Apstrādātāja piesaistītie papildus apstrādātāji ir uzskatāmi par saskaņotiem ar šā dokumenta parakstīšanas dienu.
   10. Apstrādātājs papildus piesaistītajiem apstrādātājiem uzliek par pienākumu nodrošināt datu aizsardzības līmeni, kas nav zemāks par Apstrādātāja nodrošināto datu aizsardzības līmeni attiecībā uz Pārziņa datiem.
   11. Apstrādātājs Līguma darbības laikā palīdz Pārzinim nodrošināt Regulas 32.-36.pantā noteiktos pienākumus, bet iespējamu personas datu aizsardzības pārkāpumu gadījumā sniedz informāciju Pārzinim vai personas datu aizsardzības speciālistam 48 stundu laikā, ciktāl tie attiecas uz Līguma ietvaros veicamo personas datu apstrādi.
   12. Pēc Līguma termiņa beigām vai beidzoties nepieciešamībai apstrādāt personas datus kāda no Līguma izrietoša pienākuma izpildei (atkarībā no tā, kurš no apstākļiem iestājas pirmais) Apstrādātājs pēc Pārziņa pieprasījuma atgriež no Pārziņa saņemtos personas datus un/vai dzēš tos no visiem saviem tehniskajiem resursiem saskaņā ar šā dokumenta 1.3.4.apakšpunktā noteiktajiem termiņiem, kā arī iznīcina rakstveidā saglabātos personas datus un iznīcina visas kopijas, kas satur no Pārziņa saņemtos personas datus, izņemot gadījumus, kad normatīvie akti nosaka citu attiecīgo personas datu glabāšanas termiņu.
   13. Apstrādātājs nekavējoties informē Pārzini, ja, viņaprāt, kāds Pārziņa norādījums pārkāpj Regulu, citos Eiropas Savienības vai nacionālajos normatīvajos aktos noteiktos personas datu aizsardzības noteikumus, kā arī par jebkādām izmaiņām piemērojamajos normatīvos aktos, kas var ietekmēt Apstrādātāja tiesības veikt Līgumā noteikto pienākumu izpildi un attiecīgo personas datu apstrādi.
   14. Apstrādātājs informē Pārzini par jebkuru datu subjekta pieprasījumu attiecībā uz tā personas datiem un, ciktāl tas ir iespējams, ņemot vērā apstrādes būtību, palīdz Pārzinim ar atbilstīgiem tehniskiem un organizatoriskiem pasākumiem nodrošināt Regulā noteikto datu subjekta tiesību īstenošanu, bet pastāvīgi neatbild uz datu subjektu pieprasījumiem.
   15. Apstrādātājs nekavējoties informē Pārzini par jebkuru uzraudzības iestādes vai tiesību aizsardzības iestādes pieprasījumu saistībā ar Līguma ietvaros veikto personas datu apstrādi, kā arī par gadījumiem, kad uzraugošās valsts institūcijas attiecībā uz Līgumā paredzēto personas datu apstrādi uzsāk vai plāno uzsākt pārbaudi Apstrādātāja teritorijā, telpās un/vai informācijas sistēmās, izņemot, ja šādu informēšanu aizliedz Apstrādātājam saistoši normatīvie akti vai valsts pārvaldes iestāžu lēmumi.
   16. Apstrādātājs dod atļauju iepriekš saskaņotā laikā nodrošināt Pārzinim iespēju veikt Apstrādātāja datu apstrādes auditu, ciktāl tas saistīts ar Līguma ietvaros veikto datu apstrādi. Minētais audits tiek veikts par Pārziņa līdzekļiem.
5. **Pārziņa pienākumi un tiesības**
   1. Pārzinis atbild par Līgumā paredzētās personas datu apstrādes tiesisko pamatu.
   2. Pārzinis Līguma izpildes laikā sniedz visu nepieciešamo informāciju Apstrādātājam, kas ir nepieciešama, lai nodrošinātu Līgumam, normatīvajiem aktiem un Pārziņa norādījumiem un prasībām atbilstošu personas datu apstrādes un aizsardzības procesu.
   3. Pārzinis Regulas piemērošanas laikā īsteno atbilstošus tehniskus un organizatoriskus pasākumus, lai nodrošinātu apstrādājamo personas datu drošību un nodrošinātu, ka pēc noklusējuma tiek apstrādāti tikai tādi personas dati, kas ir nepieciešami katram konkrētajam apstrādes nolūkam.
6. **Sadarbība un atbildība**
   1. Apstrādātājs sadarbojas ar Pārzini un/vai uzraudzības iestādi saistībā ar datu incidentu izmeklēšanu un novēršanu,
   2. Puses vienojas, ka datu subjektu un iestāžu prasījumus Puses primāri nodod viena otrai risināšanā atbilstoši pienākumiem, kas Pusēm izriet no Līguma, šā dokumenta, spēkā esošajiem normatīvajiem aktiem vai Pārziņa likumīgajām norādēm. Puses šādu prasījumu gadījumā izmanto visus saprātīgi iespējamos un samērīgos tiesiskos līdzekļus savu interešu aizstāvībai un prasījumu risināšanai un lai izvairītos no zaudējumiem sev un/otrai Pusei.
   3. Apstrādātājs atbild par Apstrādātāja Līgumā, šajā dokumentā, spēkā esošajos normatīvajos aktos vai Pārziņa likumīgajās norādēs noteikto pienākumu neatbilstošu īstenošanu vai pārkāpumu, vai apstrādi, kas pārsniedz šajos dokumentos noteikto personas datu apstrādes apjomu un pilnvarojumu.
7. **Citi noteikumi**
   1. Normatīvo aktu grozījumu gadījumā Puses sadarbojas, lai papildinātu un/vai grozītu šo dokumentu, nosakot tajā Pušu saistības atbilstoši spēkā esošajam regulējumam, Līgumā un šajā dokumentā noteiktajai Pušu atbildību sadalījuma būtībai.
   2. Puses neatbild par saistību neizpildi, ja tās iemesls ir nepārvaramas varas apstākļi.
   3. Šis pielikums ir neatņemama Līguma sastāvdaļa un ir spēkā visā laika periodā, kamēr Apstrādātājs veic Pārziņa personu datu apstrādi un laika periodā pēc tās pabeigšanas, kamēr var tikt celti jebkādi prasījumi par saskaņā ar šajā pielikumā veikto personu datu apstrādi.

1. *Tehniskā specifikācija aktualizēta 16.12.2024.* [↑](#footnote-ref-1)
2. Pieejams Pasūtītāja interneta vietnē: <https://www.rigassatiksme.lv/files/videonoverosanas_politika_2024-02-05_c552e.pdf> [↑](#footnote-ref-2)
3. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-3)
4. Norāda, ja pretendents ir atkarīgā sabiedrība Koncernu likuma izpratnē. [↑](#footnote-ref-4)
5. Apliecinājumā minētā informācija ir nepieciešama RP SIA “Rīgas satiksme”, lai izpildītu Noziedzīgi iegūtu līdzekļu legalizācijas un terorisma un proliferācijas finansēšanas novēršanas un Starptautisko un Latvijas Republikas nacionālo sankciju likumu un ES Padomes Regulas Nr. 833/2014 “Par ierobežojošiem pasākumiem saistībā ar Krievijas darbībām, kas destabilizē situāciju Ukrainā” prasības, un, ja RP SIA “Rīgas satiksme” neiegūst likumā noteikto klienta izpētes prasību izpildei nepieciešamo patieso informāciju un dokumentus apjomā, kas ļauj veikt pārbaudi pēc būtības, RP SIA “Rīgas satiksme” ir tiesīgā neuzsākt vai izbeigt darījuma attiecības ar darījuma partneri. [↑](#footnote-ref-5)
6. Pretendents var piedāvāt īsāku termiņu. [↑](#footnote-ref-6)
7. Orientējošais apjoms un Pasūtītājam ir tiesības līguma darbības laikā palielināt vai samazināt apjomu. [↑](#footnote-ref-7)